CELEX: C2006/048/27
Language: fi
Date: 2006-02-25 00:00:00
Title: Asia C-423/05: Euroopan yhteisöjen komission  29.11.2005  Ranskan tasavaltaa vastaan nostama kanne

25.2.2006   
            
            
               FI
            
            
               Euroopan unionin virallinen lehti
            
            
               C 48/14
            
         Euroopan yhteisöjen komission 29.11.2005 Ranskan tasavaltaa vastaan nostama kanne
   (Asia C-423/05)
   (2006/C 48/27)
   Oikeudenkäyntikieli: ranska
   Euroopan yhteisöjen komissio on nostanut 29.11.2005 Euroopan yhteisöjen tuomioistuimessa kanteen Ranskan tasavaltaa vastaan. Kantajan asiamiehinä ovat A. Caeiros ja M. Konstantinidis, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että Ranskan tasavalta ei ole noudattanut jätteistä 15 päivänä heinäkuuta 1975 annetun neuvoston direktiivin 75/442/ETY, (1) sellaisena kuin se on muutettuna direktiivillä 91/156/ETY, (2) 4, 8 ja 9 artiklan ja direktiivin 99/31/EY 14 artiklan a, b ja c kohdan mukaisia velvoitteitaan, koska se ei ole toteuttanut tarvittavia toimenpiteitä
               
                           —
                        
                        
                           sen varmistamiseksi, että jätteet hyödynnetään tai niistä huolehditaan vaarantamatta ihmisten terveyttä ja ympäristöä, ja sen estämiseksi, että jätteitä hylätään tai upotetaan tai että niistä huolehditaan valvomattomasti
                        
                     
                           —
                        
                        
                           sen varmistamiseksi, että jokainen jätteen haltija antaa jätteet yksityisen tai julkisen jätteenkeräilijän tai sellaisen yrityksen käsiteltäväksi, joka suorittaa jätteiden huolehtimistoimia tai hyödyntämistoimia, tai hyödyntää tai käsittelee jätteet itse noudattaen edellä mainitun direktiivin 75/442/ETY säännöksiä
                        
                     
                           —
                        
                        
                           sen varmistamiseksi, että laitoksilla tai yrityksillä, jotka suorittavat jätteiden huolehtimistoimia, on siihen toimivaltaisen viranomaisen lupa
                        
                     
                           —
                        
                        
                           sen varmistamiseksi, että liittyen kaatopaikkoihin, joille oli myönnetty lupa tai jotka olivat jo käytössä, kun kaatopaikoista 26 päivänä huhtikuuta 1999 annettu neuvoston direktiivi 99/31/EY (3) oli saatettava osaksi kansallista oikeusjärjestelmää, siis 16.7.2001, kaatopaikan pitäjä valmistelee ja esittelee ennen 16.7.2002 toimivaltaisen viranomaisen hyväksyttäväksi kaatopaikan kunnostussuunnitelman, joka sisältää lupaehtoja koskevat seikat ja kaatopaikan pitäjän tarpeellisina pitämät korjaavat toimenpiteet, ja sen varmistamiseksi, että toimivaltainen viranomainen tekee kunnostussuunnitelman esittämisen jälkeen lopullisen päätöksen siitä, voidaanko toimintaa jatkaa, ja sulkee mahdollisimman pian ne kaatopaikat, joille ei ole myönnetty lupaa jatkaa toimintaansa, tai hyväksyy tarvittavat työt ja määrää siirtymäkaudesta suunnitelman toteuttamiseksi
                        
                     
         
               2)
            
            
               velvoittaa Ranskan tasavaltaa korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Ranskan tasavalta ei ole noudattanut jätteistä annetun neuvoston direktiivin 75/442/ETY, sellaisena kuin se on muutettuna direktiivillä 91/156/ETY, 4, 8 ja 9 artiklan mukaisia velvoitteitaan, koska se hyväksyy useiden laittomien ja valvomattomien kaatopaikkojen toiminnan Ranskassa ja koska se ei ole toteuttanut kaikkia tarvittavia toimenpiteitä sen varmistamiseksi, että jätteet hyödynnetään vaarantamatta ihmisten terveyttä ja ympäristöä. Ranskan viranomaiset eivät kiistä näitä laiminlyöntejä, mutta kiistävät kuitenkin komission ilmoittaman laittomien kaatopaikkojen lukumäärän ja vakuuttavat, että näiden kaatopaikkojen ympäristövaikutukset ovat vähäiset, koska luvattomat kaatopaikat vastaanottavat vain kasviperäisiä jätteitä, kivimurskaa ja tilaa vieviä jätteitä.
   Ranskan viranomaisten toimittamat tiedot eivät ole riittävät sen arvioimista varten, onko lupajärjestelmä yhteensopiva direktiivin 75/442/ETY 9 artiklan vaatimusten kanssa: jätteiden sijoituksilta, joiden pinta-ala on alle 100 m2 ja joiden korkeus on alle 2 metriä, sekä tällaisten jätteiden hyödyntämistoimilta ei edellytetä lupaa. Ranskan viranomaisten tulkinta, jonka mukaan laittomia kaatopaikkoja ovat vain kuntien ilman lupaa pitämät kaatopaikat, on virheellinen, koska myös yksityishenkilö voi pitää kaatopaikkaa luvatta.
   Komissio voi sille toimitettujen tietojen valossa vain olettaa, että toisin kuin direktiivin 99/31/EY 14 artiklan säännöksissä säädetään, laitokset tai yritykset, jotka suorittavat jätteiden huolehtimistoimia ilman, että niillä on oltava mitään lupaa, eivät ole valmistelleet tai esitelleet ennen 16.7.2002 toimivaltaisen viranomaisen hyväksyttäväksi kunnostussuunnitelmaa jokaisesta laittomasta tai valvomattomasta kaatopaikasta. Kaatopaikka, jota ei voida mukauttaa edellä mainitun direktiivin vaatimusten mukaiseksi, on suljettava välittömästi. Laittomien kaatopaikkojen toiminnalla ilman kunnostussuunnitelmaa ja lupaa rikotaan direktiivin 99/31/EY 14 artiklaa.
   
      (1)  EYVL L 194, 25.7.1975, s. 39.
   
      (2)  EYVL L 78, 26.3.1991, s. 32.
   
      (3)  EYVL L 182, 16.7.1999, s. 1.